Novritsch
Novritsch a zo un den brudet e metoù an airsoft.

Novritsch a zo un den a orin eus Aostria ; c'hoari a ra d'an airsoft evel mailh-tenner hag ul live mat-spontus en deus tapet. Kroget en deus evel mailh-tenner er skipailh aostralian Military team. Roet en deus lañs d'ur chadenn Youtube e 2012.

Filmañ a ra e grogadoù airsoft gant ur c'hamera ispisial ha, dre-se, e vez gwelet eveltañ, da skouer pa sell dre e lunedenn sniper. Daou gamera all a zo gantañ, unan war e benn hag unan all war beg e fuzuilh. Tri sell disheñvel a zo neuze : komprenet e vez aesoc'h ar c'hrogad ha gwelet e vez muioc'h a draoù evit na vije nemet ur c'hamera.

C'hoari a ra gant ur fuzuilh tennañ a-bell hag ur bistolenn, met gant armoù all a-wechoù. An danvez videoioù kemeret e-pad ar c'hrogadoù a vez lakaet enlinenn war e chadenn Youtube. Bremañ ez eus muioc'h evit ur milion a dud oc'h heuliañ anezhañ. Ul lec'hienn internet en deus ivez ha gwerzhañ a ra pezhioù eus armoù airsoft drezhañ.

Liammoù diavaez
 Chadenn ofisiel Novritsch (Youtube)
 Lec'hienn ofisiel Novritsch

Airsoft